Page:Beowulf (Wyatt).djvu/79

Rh

Grendles mōdor.Wæs se gryre lǣssa efne swā micle,swā bið mægþa. cræft, wīg-gryre wīfes,be wǣpned-men, þonne heoru bunden,hamere geþuren, sweord swāte fāhswīn ofer helme, ecgum *dyhtigandweard scireð. Ðā wæs on healleheard-ecg togen sweord ofer setlum,sīd-rand manig hafen handa fæst;helm ne gemunde, byrnan sīde,þā hine se brōga angeat. Hēo wæs on ōfste,wolde ūt þanon fēore beorgan,þā hēo onfunden wæs; hraðe hēo æþelingaānne hæfde fæste befangen;þā hēo tō fenne gang. Sē wæs Hrōþgārehæleþa lēofost on gesīðes hādbe sǣm twēonum, rīce rand-wīga,þone ðe hēo on ræste ābrēat, blǣd-fæstne beorn.Næs Bēowulf ðǣr, ac wæs ōþer inǣr geteohhod æfter māþðum-gifemǣrum Gēate. Hrēam wearð in Heorote;hēo under heolfre genam cūþe folme;cearu wæs genīwod, geworden in wīcun.Ne wæs þæt gewrixle til, þæt hīe on bā healfabicgan scoldon frēonda fēorum.Þā wæs frōd cyning, hār hilde-rinc,on hrēon *mōde, syðþan hē aldor-þegnunlyfigendne, þone dēorestandēadne wisse. Hraþe wæs tō būreBēowulf fetod, sigor-ēadig secg;samod ǣr-dæge